Oficiul Județean pentru Finanțarea Investițiilor Rurale Harghita

Nr .................data 19.07.2019

Către: *Instituţia Prefectului Județul Harghita*

În atenţia: *domnului Prefect Jean-Adrian ANDREI*

Subiect: *Materialul pentru Şedinţa ordinară a Colegiului Prefectural Harghita din iulie 2019*

Stimate Domnule Prefect,

Prin prezenta, vă comunicăm materialul *“Accesarea fondurilor europene din PNDR 2014-2020 în judeţul Harghita”* pentru Şedinţa ordinară a Colegiului Prefectural Harghita din iulie 2019, potrivit solicitării transmisă cu adresa cu nr. 10884 din 27.06.2018.

Cu deosebită consideraţie,

**Director OJFIR Harghita**

**Dr. ing. Ioan HIRB**

Data: 19.07.2019

**Oficiul Judeţean pentru Finanţarea Investiţiilor Rurale Harghita**

**ACCESAREA FONDURILOR EUROPENE DIN PROGRAMUL NAȚIONAL DE DEZVOLTARE RURALĂ (PNDR) 2014 – 2020, SESIUNI DESCHISE ÎN ANUL 2018**

***Fondul European Agricol pentru Dezvoltare Rurală*** sau pe scurt **FEADR**, este un instrument de finanţare creat de Uniunea Europeană pentru a sprijini ţările membre în implementarea **Politicii Agricole Comune**. Fondurile europene sunt accesate în baza a două documente-cheie: Programul Naţional de Dezvoltare Rurală 2007-2013 cât şi 2014-2020 şi Planul Naţional Strategic pentru Dezvoltare Rurală.

Agenţia pentru Finanţarea Investiţiilor Rurale (AFIR) este una dintre principalele instituţii implicate în punerea în aplicare a prevederilor Programului Naţional de Dezvoltare Rurală 2014-2020, asigurând implementarea tehnică şi financiară a măsurilor de investiţii cuprinse în acest program.

La nivelul judeţului Harghita funcționează Oficiul Județean pentru Finanţarea Investiţiilor Rurale Harghita aflat în coordonarea Centrului Regional pentru Finanţarea Investiţiilor Rurale 7 CENTRU Alba Iulia, având sediul în Miercurea Ciuc, str. Kossuth Lajos nr. 24.

Noţiuni de bază legate de FEADR:

**Cererea de finanţare** – reprezintă solicitarea completată electronic pe care potenţialul beneficiar o înaintează pentru aprobarea contractului de finanţare a proiectului de investiţii, în vederea obţinerii finanţării nerambursabile;

**Proiect eligibil** – proiectul care îndeplineşte criteriile şi condiţiile precizate în Ghidul Solicitantului, Cererea de Finanţare şi Contractul de Finanţare pentru FEADR;

**Fonduri nerambursabile** – fonduri acordate unei persoane fizice sau juridice în baza unor criterii de eligibilitate pentru realizarea unei investiţii încadrate în aria de finanţare a unei măsuri și care nu trebuie returnate – singurele excepţii sunt: nerespectarea condiţiilor contractuale şi nerealizarea investiţiei conform proiectului aprobat de APDRP;

**Valoare eligibilă a proiectului** – reprezintă suma cheltuielilor pentru bunuri, servicii, lucrări care se încadrează în Lista cheltuielilor eligibile precizată în manualele specifice şi care pot fi decontate prin FEADR; Procentul de confinanţare publică şi privată se calculează prin raportare la valoarea eligibilă a proiectului;

**Strategia de Dezvoltare Rurală 2014-2020**

În data de 1 iulie 2014, Ministerul Agriculturii și Dezvoltării Rurale (MADR) a transmis oficial Programul Național de Dezvoltare Rurală (PNDR) 2014 – 2020 către Comisia Europeană, Program care a fost aprobat prin Decizia de punere în aplicare a Comisiei Europene nr. 3508/26.05.2015.

De la începutul perioadei de programare până la sfârşitul anului 2018 în cadrul PNDR 2014-2020 au fost demarate următoarele sesiuni de depunere proiecte:

**Măsura 1 „Acțiuni pentru transferul de cunoștințe și acțiuni de informare”**

- Submăsura 1.1 „Sprijin pentru formarea profesională şi dobândirea de competențe” cu o alocare de 54,2 milioane de Euro;

- Submăsura 1.2 „Acțiuni de informare pentru fermieri” cu o alocare de 13,4 milioane de Euro;

**Măsura 2 – “Servicii de consiliere, servicii de gestionare a fermei şi servicii de înlocuire în cadrul fermei”**

- Submăsura 2.1 “Servicii de consiliere” cu o alocare de 11,1 milioane de Euro;

**Măsura 3 – “Sisteme de calitate pentru produsele agricole și alimentare”**

- Submăsura 3.1 “ Sprijin pentru participarea pentru prima dată la schemele de calitate” cu o alocare de 6,1 milioane de Euro;

**Măsura 4 „Investiţii în active fizice” cu o alocare totală 2.385,2 milioane Euro:**

- Submăsura 4.1 „Investiţii în exploataţiile agricole” cu o alocare de 844,7 milioane Euro.

- Submăsura 4.1 ITI „Investiţii în exploataţiile agricole” cu o alocare de 33 milioane Euro

- Submăsura 4.1a „Investiţii în exploataţii pomicole” cu o alocare de 284,4 milioane Euro.

- Submăsura 4.1a ITI „Investiţii în exploataţii pomicole” cu o alocare de 5 milioane Euro

- Submăsura 4.2 „Sprijin pentru investiţii în procesare/marketingul produselor agricole” cu o alocare de 359,9 milioane Euro.

- Submăsura 4.2a „Sprijin pentru investiţii în procesare/marketingul produselor din sectorul pomicol” cu o alocare de 34,6 milioane Euro.

- Submăsura GBER 4.2 Sprijin pentru investiţii în procesarea/marketingul produselor agricole în vederea obţinerii de produse neagricole cu o alocare de 112,5 milioane Euro;

- Submăsura MINIMIS 4.2 Sprijin pentru investiţii în procesarea/marketingul produselor agricole în vederea obţinerii de produse neagricole cu o alocare de 12,5 milioane Euro;

- Submăsura ITI 4.2 Sprijin pentru investiţii în procesarea/marketingul produselor agricole în vederea obţinerii de produse neagricole cu o alocare de 10,6 milioane Euro;

- Submăsura GBER 4.2a Sprijin pentru investiţii în procesarea/marketingul produselor din sectorul pomicol cu o alocare aferentă de 10,8 milioane Euro;

- Submăsura MINIMIS 4.2a Sprijin pentru investiţii în procesarea/marketingul produselor din sectorul pomicol cu o alocare de 1,2 milioane Euro

- Submăsura ITI 4.2a Sprijin pentru investiţii în procesarea/marketingul produselor din sectorul pomicol cu o alocare de 0,8 milioane Euro

- Submăsura 4.3 „Investiţii pentru dezvoltarea, modernizarea şi adaptarea infrastructurii agricole şi silvice” cu cele două componente „infrastructură de acces agricolă” şi „irigaţii” cu o alocare de 663,5 milioane Euro;

ITI 4.3 „Investiţii pentru dezvoltarea, modernizarea şi adaptarea infrastructurii agricole şi silvice” cu o alocare de 11,7 milioane Euro.

**Măsura 6 „Dezvoltarea exploataţiilor şi a întreprinderilor” cu o alocare totală 988,6 milioane Euro:**

- Submăsura 6.1 „Sprijin pentru instalarea tinerilor fermieri” cu o alocare de 426,7 milioane Euro.

- Submăsura 6.1 ITI „Sprijin pentru instalarea tinerilor fermieri” cu o alocare de 10 milioane Euro. Submăsura 6.2 „Sprijin pentru înființarea de activităţi neagricole” cu o alocare de 106,6 milioane Euro.

- Submăsura 6.2 ITI „Sprijin pentru înființarea de activităţi neagricole” cu o alocare de 5 milioane Euro.

- Submăsura 6.3 „Sprijin pentru dezvoltarea fermelor mici” cu o alocare de 246,5 milioane Euro.

- Submăsura 6.3 ITI „Sprijin pentru dezvoltarea fermelor mici” cu o alocare de 5 milioane Euro.

- Submăsura 6.4 „Investiţii în crearea şi dezvoltarea de activităţi neagricole” cu o alocare de 166,5 milioane Euro.

- Submăsura 6.4 ITI „Investiţii în crearea şi dezvoltarea de activităţi neagricole” cu o alocare de 10 milioane Euro.

- Submăsura 6.5 „Schemă pentru micii fermieri” cu o alocare aferentă de 12,3 milioane euro.

**Măsura 7 „Servicii de baza şi reînnoirea satelor în zonele rurale” cu o alocare totală 1.319,8 milioane Euro:**

- Submăsura 7.2 „Investiţii în crearea şi modernizarea infrastructurii de bază la scară mică” cu o alocare de 1.054,1 milioane Euro.

- Submăsura ITI 7.2 „Investiţii în crearea şi modernizarea infrastructurii de bază la scară mică” cu o alocare de 55 milioane Euro

- Submăsura 7.6 „Investiţii asociate cu protejarea patrimoniului cultural” cu o alocare de 188 milioane Euro.

- Submăsura 7.6 ITI „Investiţii asociate cu protejarea patrimoniului cultural” cu o alocare de 9 milioane Euro.

**Submăsura 8.1 - Împădurirea şi crearea de suprafeţe împădurite cu o alocare de 126,8 milioane Euro;**

**Măsura 9 - Înfiinţarea grupurilor de producători în sectorul agricol cu o alocare de 20 milioane Euro:**

- Submăsura 9.1 - Înființarea grupurilor de producători cu o alocare de 14,7 milioane Euro;

- Submăsura 9.1a „Înființarea grupurilor de producători în sectorul pomicol” cu o alocare de 5,3 milioane Euro.

**Submăsura 15 „Servicii de silvomediu, servicii climatice și conservarea pădurilor” cu o alocare de 70,1 milioane Euro.**

**Submăsura 16.4 „Sprijin pentru cooperarea orizontală și verticală între actorii din lanțul de aprovizionare”** cu o alocare de 10,1 milioane Euro.

**Submăsura 16.4a „Sprijin pentru cooperarea orizontală și verticală între actorii din lanțul de aprovizionare - sector pomicol”** cu o alocare de 8,7 milioane Euro.

**\*Măsura 19 – LEADER cu o alocare de 637,6 milioane Euro:**

- Submăsura 19.1 „Sprijin pregătitor pentru dezvoltarea strategiilor de dezvoltare locală” cu o alocare de 2 milioane Euro.

- Submăsura 19.2 „Sprijin pentru implementarea acțiunilor în cadrul strategiei de dezvoltare locală” cu o alocare de 495,6 milioane Euro.

- Submăsura 19.3 – “Pregătirea și implementarea activităților de cooperare ale Grupurilor de Acțiune Locală” cu o alocare de 17 milioane Euro

- Submăsura 19.4 „Sprijin pentru cheltuieli de funcționare și animare” cu o alocare de 123 milioane Euro.

\*M 20 - Asistență tehnică cu o alocare de 209,1 milioane Euro (\*Măsuri lansate de către AM pentru care AFIR a încheiat contracte).

Sesiuni deschise în anul 2019:

|  |  |  |  |
| --- | --- | --- | --- |
| **Măsura** | **Denumire măsură** | **Deschisă în perioada** | **FOND ALOCAT**  euro |
| 9.1 | *Sprijin pentru înfiinţarea grupurilor de producători în sectorul agricol* | 26 iunie-30 sept. 2019 | 7.729.354 |
| 9.1a | *Sprijin pentru înființarea*  *grupurilor de producători în sectorul pomicol* | 26 iunie-30 sept. 2019 | 5.300.811 |
| Schema de minimis aferentă schemei GBER *sM 4.2* | *„Sprijin pentru servicii de consultanță în vederea implementării proiectelor de investiții pentru procesarea și marketingul produselor agricole în vederea obținerii de produse neagricole”,*  *Sprijin pentru investiții în procesarea/ marketingul produselor agricole* | 17 iunie-31 dec. 2019  Sesiunea se adresează exclusiv beneficiarilor care au semnat contracte de finanțare cu AFIR aferente schemei de ajutor de stat GBER. | 4.000.000 |
| 16.4 | *Sprijin acordat pentru cooperare orizontală și verticală între actorii din lanțul de aprovizionare* | 3 ian-30 iunie 2019 | 4.744.665 |
| 16.4a | *Sprijin acordat pentru cooperare orizontală și verticală între actorii din lanțul de aprovizionare- sector pomicol* | 3 ian-30 iunie 2019 | 6.668.484 |
| 5.1 | *Sprijin pentru investiţiile în măsuri preventive destinate să reducă efectele dezastrelor naturale, ale fenomenelor climatice nefavorabile și ale evenimentelor catastrofale probabile – Beneficiari PUBLICI* | 1 apr-30 iunie 2019  - inst. de dezinfecţie  - autoutilitare şi dotarea laboratoarelor  - camere frigorifice | 7.360.00  2.500.000  3.860.000  1.000.000 |
| 5.1 | *Sprijin pentru investiţiile în măsuri preventive destinate să reducă efectele dezastrelor naturale ale fenomenelor climatice nefavorabile și ale evenimentelor catastrofale probabile - beneficiari PRIVAŢI* | 1 apr-30 iunie 2019 | 7.415.003 |
| 5.2 | *Sprijin pentru investiții privind refacerea terenurilor agricole și a potențialului de producție afectate de dezastre naturale, de condiții de mediu adverse și de evenimente catastrofale* | 1 apr-30 iunie 2019 | 13.677.431 |
| 17.1 | *Prime de asigurare a culturilor, animalelor şi plantelor* | 1 apr-30 nov 2019 | 42.797.487 |
| 4.1a | *Investiţii în exploataţii pomicole* | 15 febr-15 aug 2019 | 65.413.105 din care 3.500.000 pt.mat. inmulţire |
| 4.3 | *Investiţii pentru dezvoltarea, modernizarea,adaptarea infrastructurii agricole şi silvice – componenta infrastructura de irigaţii* | 6 febr-31aug 2019 | 200.000.000 |
| 19.2 | *Sprijin pentru implementarea acţiunilor în cadrul strategiei de dezvoltare locală* | 20.04.2017- sesiune continuă până la epuizarea fondului | 440.116.655 |

În ceea ce priveşte Programul Naţional de Dezvoltare Rurală 2014-2020, de la începutul programului până în prezent, în județul Harghita au fost depuse un număr de 735 proiecte având o valoare nerambursabilă de peste 190,5 mil. Euro. Distribuţia proiectelor depuse pe sesiunile anuale de depunere este prezentată în graficul de mai jos:

|  |  |  |
| --- | --- | --- |
| **Sub Măsura** | **Număr proiecte depuse** | **Valoare nerambursabilă proiecte depuse**  euro |
| 4.1 | 70 | 39.913.634,00 |
| 4.1a | 9 | 3.027.369,00 |
| 4.2 si 4.2 Gber | 26 | 7.157.775,00 |
| 4.2a | 1 | 199.904,00 |
| 4.3 | 14 | 13.768.449,00 |
| 6.1 | 58 | 2.450.000,00 |
| 6.2 | 90 | 5.200.000,00 |
| 6.3 | 35 | 525.000,00 |
| 6.4 | 105 | 15.739.995,00 |
| 7.2 | 70 | 70.622.156,00 |
| 7.6 | 34 | 9.552.768,00 |
| 16.4 | 11 | 945.101,00 |
| 16.4a | 5 | 401.630,00 |
| 17.1 | 2 | 461,00 |
| 19.1 | 4 | 58.705,00 |
| 19.2 | 196 | 19.482.367,00 |
| 19.3 | 1 | 2.000,00 |
| 19.4 | 4 | 1.467.078,00 |
| **Total PNDR 2014-2020** | **735** | **190.514.391** |

Structura pe localităţile judeţului Harghita este pusă în evidenţă în graficul următor:

Analizând distribuţia numărului de proiecte depuse în funcţie de zonele judeţului Harghita se poate observa interesul locuitorilor şi al autorităţilor publice locale manifestat în Zona Odorheiul Secuiesc, unde, pe parcursul derulării PNDR 2014-2020, au fost depuse 251 de proiecte în valoare nerambursabilă de aprox. 65,807 mil euro, urmată de Zona Ciuc-ul de Sus cu 207 de proiecte în valoare de 50,612 mil euro. Pe locul imediat următor se situează Zona Gheorgheni cu 123 de proiecte de aprox. 36,83 mil euro, după care urmează Zona Ciuc-ul de Jos pentru care s-au depus 79 proiecte în valoare nerambursabilă de 20,819 mil euro, Zona Cristuru Secuiesc cu 43 de proiecte în valoare de 9,358 mil euro şi Zona Topliţa cu 32 de proiecte având o valoarea nerambursabilă de aprox. 7,085 mil euro.

Distribuţia zonală a proiectelor depuse în cadrul programului PNDR 2014-2020 pentru judeţul Harghita este prezentată în tabelul de mai jos:

|  |  |  |  |  |  |
| --- | --- | --- | --- | --- | --- |
| **Nr. crt.** | **Zona judeţului Harghita** | **Pondere %** | **Nr. proiecte depuse** | **Valoarea nerambursabilă euro** | **Valoarea nerambursabilă lei** |
| I | **Odorheiul Secuiesc** | 34,15% | 251 | 65.807.371 | 298.273.461 |
| II | **Ciuc-ul de Sus** | 28,16 % | 207 | 50.612.596 | 232.519.592 |
| III | **Gheorgheni** | 16,74% | 123 | 36.831.533 | 164.449.625 |
| IV | **Ciuc-ul de Jos** | 10,74% | 79 | 20.819.089 | 94.963.424 |
| V | **Cristuru Secuiesc** | 5,86 % | 43 | 9.358.159 | 42.292.615 |
| VI | **Topliţa** | 4,35% | 32 | 7.085.644 | 32.044.359 |
|  | **TOTAL HR** |  | **735** | **190.514.391** | **864.543.076** |

Ponderea cea mai mare în cadrul proiectelor depuse este deținută de Grupurile de Acţiune Locală care au depus pe sM 19.1, 19.2 si 19.4 un număr de 195 de proiecte în valoare nerambursabilă de aprox. 21 mil euro.

Stadiul realizărilor pentru componenta LEADER – sM19.2 și sM19.4, este prezentat mai jos:

|  |  |  |  |  |
| --- | --- | --- | --- | --- |
| Denumire  **Grup de Acțiune Locală** | Sediul social | Total valoare euro | sM19.4 functionare | sM19.2 implementare SDL |
| GAL LEADER ,,Csik" | Siculeni | 4,044,506 | 808,866 | **3,235,640** |
| GAL Homorod-Kukullo | Lueta | 2,556,311 | 511,923 | **2,044,388** |
| GAL Sovidek-Hegyalja | Praid | 2,526,551 | 505,310 | **2,021,241** |
| GAL G-10 Giurgeu | Remetea | 2,817,297 | 562,402 | **2,254,895** |
| **TOTAL** |  | **11,944,665** | **2,388,501** | **9,556,164** |

|  |  |  |  |
| --- | --- | --- | --- |
| Denumire  **Grup de Acțiune Locală** | Nr. proiecte depuse | Total valoare  euro | % realizat |
| GAL LEADER ,,Csik" | 75 | 2,864,055.75 | 88.52 |
| GAL Homorod-Kukullo | 33 | 1,564,449.87 | 76.52 |
| GAL Sovidek-Hegyalja | 16 | 1,491,713.03 | 73.80 |
| GAL G-10 Giurgeu | 19 | 1,625,041.85 | 72.07 |
| **TOTAL** | **163** | **7,545,260.50** | **78.96** |

|  |  |  |  |  |
| --- | --- | --- | --- | --- |
| **Proiecte implementate în judeţul Harghita de G.A.L.-uri din alte judeţe:** | | | | |
|  |  |  |  |  |
| Denumire  **Grup de Acțiune Locală** | Nr. proiecte depuse | Total valoare  euro | Total plăţi effectuate  euro | %  realizat |
| GAL PRIETENIA Harghita-Mures | 6 | 309.328,00 | 86.000,00 | 27.80% |
| GAL Bazinul Donelor | 1 | 122.955,00 | 0.00 | 0% |
| **TOTAL** | 7 | 432.283,00 | 86.000,00 | - |

De asemenea, de la debutul programului autoritățile administrației publice locale au depus 118 cereri de finanţare în vederea dezvoltării, modernizării sau adaptării infrastructurii agricole și silvice sau pentru modernizarea infrastructurii de bază la scară mică precum și pentru protejarea patrimoniului cultural, în valoare totală nerambursabilă de peste 93,943 mil. euro (sM 4.3, sM7.2 şi sM7.6).

Submăsurile lansate prin Programul PNDR 2014-2020 vizează și finanțarea activităților desfășurate în zona rurală astfel, solicitanți privați au depus 79 proiecte a căror obiective s-au axat în special pe creșterea competitivității exploatațiilor agricole prin dotarea cu utilaje și echipamente performante în raport cu structura agricolă actuală, precum și pentru investiții pentru modernizarea fermelor proprii, în valoare nerambursabilă totală de aprox. 42,941 mil euro (sM4.1 şi sM4.1a).

În ceea ce privește solicitările de finanțare pentru instalarea tinerilor fermieri și pentru dezvoltarea fermelor mici, cele 93 de cereri de finanțare depuse la nivelul Județului Harghita cumulează doar 2,975 mil euro (sM6.1. şi sM6.3). De asemenea, sunt vizate într-o mai mică măsură datorită condițiilor climatice specifice zonei montane şi înființarea exploatațiilor pomicole la nivelul județului, prin depunerea a 9 cereri de finanţare în valoare de 3,027 mil euro nerambursabil.

Totodată, solicitanți privați au aplicat prin 195 de cereri de finanţare pentru obținerea de fonduri nerambursabile în valoare totală de aprox. 20,94 mil (sM6.2, sM6.4) euro pentru înființarea și dezvoltarea de microîntreprinderi și întreprinderi mici în sectorul non-agricol din zonele rurale axate pe asigurarea serviciilor către populație: pentru construirea sau modernizarea de pensiuni agroturistice, înființarea în zonă rurală de cabinete medicale de specialitate în special cu specific veterinar sau stomatologic, înființarea de ateliere de întreținere și reparații mașini agricole, înfiinţare de ateliere de reparații autovehicule, spălătorii auto și vulcanizare auto.

Primele proiecte în vederea accesării fondurilor alocate prin PNDR 2014-2020 au fost depuse începând cu data de 25.03.2015.

Din punct de vedere al plăţilor efectuate pentru proiectele din judeţul Harghita, precizăm următoarele:

* în cadrul Programului SAPARD valoarea plăţilor a fost de aprox. 34,188 mil euro nerambursabil;
* în cadrul PNDR 2007-2013 valoarea plăţilor a fost de aprox. 118,48 mil euro nerambursabil;
* în cadrul PNDR 2014-2020 valoarea plăţilor, până la sfărşitul lunii iunie 2019, a fost de aprox. 58,944 mil euro nerambursabil.

Astfel, pentru judeţul Harghita, pe parcursul implementării celor trei programe naţionale, valoarea ajutorului public s-a ridicat la aprox. 211,612 mil. euro.

Pentru a veni în sprijinul potențialilor beneficiari şi a disemina informaţiile în legătură cu oportunitățile de finanțare prin PNDR 2014 - 2020, OJFIR Harghita a organizat în anul 2018, 20 de evenimente de promovare în colaborare cu reprezentanții CRFIR 7 Centru Alba Iulia, ai autorităților publice locale, ai firmelor de consultanță precum și reprezentanți ai composesoratelor şi asociaţiilor de crescători de animale din județul Harghita, întâlniri la care au participat 453 de persoane, în mare parte cetățeni care și-au manifestat interesul de a accesa fonduri nerambursabile gestionate prin acest Program.

Totodată, în cursul anului 2018, ca urmare a invitațiilor primite, reprezentanții instituției au participat la 11 evenimente organizate de alte entități, Direcţia Agricolă Judeţeană, Patronatul Român Filiala din judeţul Harghita sau Asociaţia Agricultorilor Maghiari din Romania, la care au fost prezente 1.144 de persoane, cu scopul a prezenta participanților oportunitățile de finanțare prin PNDR 2014-2020, ca de exemplu:

* evenimentul organizat în data de 02.03.2018 de Patronatul Roman - Filiala județeană Harghita cu tema: ”Recomandări tehnice pentru producția eficientă de cartofi”;
* evenimentul de promovare a mărcii *”Produs Secuiesc”* în cadrul programului ”Promovarea produselor locale, tradiționale și secuiești pe anul 2018” organizat de Agenția de Dezvoltare Județeană Harghita în data de 19.03.2018, la ”Casa de incubare Harghita Business Center” din Odorheiu Secuiesc;
* evenimentul de promovare a mărcii *„Produs Secuiesc”* organizat de către Agenția de Dezvoltare Județeană Harghita, în cadrul programului cu titlul „Promovarea produselor locale, tradiționale și secuiești pe anul 2018”, desfășurat în data de 24.03.2018, la ”Palatul Administrativ” al Consiliului Județean Harghita - Sala de marmură.

În colaborare cu reprezentanții CRFIR Centru 7 Alba Iulia, OJFIR Harghita a organizat în data de 19.04.2018, o întâlnire de lucru cu beneficiarii PNDR 2014-2020 cu scopul punerii în discuție a problemelor legate de respectarea condițiilor de eligibilitate și selecție, de derularea procedurilor de achiziții, de dificultățile întâmpinate de beneficiari în implementarea proiectelor, respectarea angajamentelor asumate prin Cererea de Finanțare în perioada de monitorizare (ex-post).

De asemenea, în cursul anului 2018 instituția a primit 1.133 solicitări telefonice, 411 solicitări la sediul instituției și a transmis 26 comunicări scrise, desfăşurând astfel 1.570 de acțiuni de informare de la sediu prin aceste căi de comunicare.

Ca urmare a invitațiilor primite din partea Instituției Prefectului Județul Harghita, OJFIR Harghita a participat cu un stand publicitar la „Târgul serviciilor publice europene” organizat de 9 mai „Ziua Europei”.

Conducerea instituţiei a mai participat, în cursul anului 2018, la lucrările Conferinței Regionale a PNDR regiunea Centru – Brașov organizată în data de 19.11.2018, la Simpozionului Naţional *„Dezvoltarea durabilă a mediului rural, ca șansă a unei dezvoltări concrete pe termen lung a României, 18 ani de activitate ai Agenției”* organizat în data de 11.12.2018. Conducerea instituţiei împreună cu angajaţii OJFIR Harghita a participat în data de 04.12.2018 la Simpozionul Regional „Dezvoltarea durabilă a mediului rural, 18 ani de activitate ai Agenției” organizat la Alba Iulia, ocazie cu care conducerea CRFIR 7 Centru Alba Iulia a acordat beneficiarilor publici şi privaţi care au avut proiecte de succes, personalităţilor prezente din judeţul Harghita, prefectului judeţului şi preşedintelui Consiliului Judeţean, plachete „Diploma de excelenţă” şi „Trofeul de excelenţă”.

Tot în cursul anului 2018, au fost transmise către instituțiile publice și către reprezentanți ai mass-mediei locale, comunicatele de presă care privesc activitatea Agenției/OJFIR Harghita cât şi cele referitoare la implementarea PNDR 2014-2020.

În anul 2019, în primul semestru, au fost organizate 7 evenimente de promovare atât la sediul instituţiei, sediile DSVSA şi Direcţiei Silvice cât şi în localităţi din judeţ, cu scopul diseminării informațiilor privind condițiile de accesare a finanțărilor prin PNDR 2014 – 2020, prezentarea Ghidurilor Solicitantului atașate submăsurilor finanțate sau clarificarea unor aspecte procedurale cu beneficiarii aflați în perioada de implementare sau monitorizare a proiectelor finanțate. S-a pus accent mai ales pe organizarea de întâlniri în comunele mai izolate din zona nordică a județului cum sunt: Sărmaș şi Bilbor. Tot la sediul instituţiei, în data de 02.04.2019, a fost organizată în colaborare cu CRFIR 7 centru Alba Iulia videoconferința cu tema „Actualizarea contractelor de lucrări având în vedere majorarea tarifului la manoperă conform OUG 114/2018” unde s-au discutat şi alte probleme apărute în implementarea proiectelor publice. Până în prezent, OJFIR Harghita a primit 236 solicitări telefonice, 157 solicitări la sediul instituției și a transmis 25 comunicări scrise, în total 418 de acţiuni.

Totodată, în această perioadă, reprezentanții instituției au fost invitați să prezinte oportunitățile de finanțare prin PNDR 2014-2020 la următoarele întâlniri:

* Adunare generala Asociaţia GAL Csik Leader la satul Bârzava,
* Conferință de închidere proiect „Formare și competențe pentru fermierii din județul Harghita - Măsura 1” organizată în Comuna Ciceu, proiect coordonat de Egis Romania S.A.
* Conferință Regională AGRICOOP organizată la Hotel Park din Miercurea Ciuc,
* Festivitatea de inaugurare a Şcolii Generale Kiss Ferenc din satul Mădăraș, judeţul Harghita.
* „Grup de lucru LEADER 2014-2020 – rezultate și perspective” organizat la Băile Tușnad în perioada 25-26.06.2019.

Ca urmare a invitației primite din partea Instituției Prefectului Județul Harghita, OJFIR Harghita a participat cu un stand publicitar la „Târgul serviciilor publice europene” ediţia a III-a, organizat de 9 mai „Ziua Europei” precum şi la evenimentul organizat în vederea implementării Proiectului SIPOCA 35 "Guvernare transparentă, deschisă şi participativă - standardizare, armonizare, dialog îmbunătăţit" coordonat de Secretariatul General al Guvernului.

Precizăm faptul că, și în perioada următoare, vom organiza activități având ca scop informarea potențialilor beneficiari privind condițiile de accesare a finanțărilor prin PNDR 2014-2020.

Totodată, reprezentanții conducerii OJFIR Harghita desfășoară la sediul instituției activități de primire, consiliere şi îndrumare atât a reprezentanților firmelor de consultanță cât și a potențialilor solicitanți sau a beneficiarilor submăsurilor finanțate prin PNDR 2014-2020, răspunzând astfel la solicitările adresate personal de către aceștia în cadrul Programului de audiențe sau la cele primite telefonic.

Având în vedere faptul că, și în acest an Oficiului Județean pentru Finanțarea Investițiilor Rurale Harghita va organiza acțiuni de informare referitoare la Programul PNDR 2014 - 2020, dorim să-i asigurăm în continuare pe cei interesați, de întreaga noastră disponibilitate și deschidere în vederea elucidării diferitelor neclarități cu care se confruntă la elaborarea cererilor de finanțare respectiv a cererilor de plată corespunzătoare contractelor aprobate. Totodată, dorim să reamintim faptul că, în virtutea atribuțiilor specifice conferite de prevederile legale în vigoare, nu putem să acordăm consultanță pentru întocmirea documentelor mai sus precizate și nici nu ne putem implica în activități de pre-evaluare a acestora. Cu toate acestea, vom considera în continuare fiecare beneficiar ca un „colaborator”, un „partener” în această operaţiune complexă a accesării de fonduri europene întrucât avem un obiectiv comun și anume: *finanțarea cât mai multor proiecte prin programe susținute din fonduri europene*.

Un alt aspect pe care dorim să-l punem în evidență se referă la faptul că, Oficiul Județean poate pune la dispoziția tuturor celor interesați precum și a instituțiilor publice, informațiile de interes public privind stadiul implementării PNDR 2014-2020 întrucât, la nivelul judetului Harghita, diseminarea acestor informații constituie o acțiune prioritară privind respectarea *principiului transparenței gestionării fondurilor europene*, dar numai cu aprobarea și înștiințarea prealabilă a conducerii superioare AFIR. Aducem în atenția celor interesați aceste precizări deoarece structurile teritoriale ale AFIR, respectiv Centrele Regionale (CRFIR) și Oficiile Județene (OJFIR) reprezintă structuri interne ale AFIR, neinvestite cu personalitate juridică, fără buget propriu/ execuție bugetară proprie și sunt direct subordonate conducerii superioare a instituției, activitatea de gestionare a fondurilor europene nu reprezintă un serviciu public și nu intră sub incidența prevederilor Legii nr. 340/2004 privind instituția prefectului, actualizată.

Totodată, precizăm ca toate informațiile cu caracter public referitoare la accesarea și implementarea Programului Naţional de Dezvoltare Rurală sunt disponibile și pe pagina oficială de internet, [www.afir.info](http://www.afir.info).

Cu stimă,

**Director OJFIR HARGHITA**

**Dr. ing. Ioan HÎRB**

Data: 19.07.2019